હસતાં-હસતાં એમણે કહ્યું, “આ શહેરમાં કદાચ તારો પહેલો જ કેસ છે આ! અમે ડૉક્ટરો દરદીઓ થકી જ તો રોગ બાબતે જાણી શકી છીએ! આ દેશમાં રક્તપિત્તના કેટલાયે દરદીઓ હશે. પણ કુલ મળીને બહુ ઓછાં કેસ હશે, કદાચ હજારેકથીયે ઓછા! યુનાઇટેડ સ્ટેટ્સમાં આ રોગ બીજા દેશો જેટલો ફેલાયો નથી. મધ્યયુગમાં તો યુરોપમાં પણ એ ઠીક-ઠીક ફેલાયો હતો. અંગત રીતે તો હું એવું માનું છું કે, રક્તપિત્તને લઈને બહુ ગેરવાજબી ડર ફેલાઈ ગયો છે. જ્યાં સુધી આપણે એ નહીં જાણી લઇએ કે આ રોગ એક વ્યક્તિથી બીજી વ્યક્તિ સુધી કઈ રીતે ફેલાય છે, ત્યાં સુધી એ ડર રહેવાનો જ! ટાપુઓ પર બીજા ઘણાં સૈનિકોને આ થયેલું કે?”